Diari Oficial de la Generalitat Valenciana


Sumari del DOGV 4265, del 06-06-2002 (2002/5876)

Informació pública del programa d'actuació integrada per al desenvolupament de l'actuació integrada de la unitat d'execució número 1 del sector Tossal del Tender, de l'Ajuntament de Benissa.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4265

Data del DOGV
:   06-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5876


Organisme emissor
:   Ajuntament de Benissa

Tipus de document
:   Anunci

Informació pública del programa d'actuació integrada per al desenvolupament de l'actuació integrada de la unitat d'execució número 1 del sector Tossal del Tender, de l'Ajuntament de Benissa. [2002/S5876]
  
Esta Alcaldia Presidència per Resolució de data 7 de maig de 2002, ha resolt:
  
Primer. Sotmetre al tràmit d'informació pública l'alternativa tècnica del programa per al desenvolupament de l'actuació integrada de la unitat d'execució número 1 del sector Tossal del Tender, que acompanya pla parcial i homologació de l'esmentat sector i avantprojecte d'urbanització de la unitat d'execució número 1 de l'esmentat sector, pel termini de 20 dies hàbils, mitjançant edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, amb la remissió prèvia dels avisos prevists en l'article 46.3 de la Llei Reguladora de l'Activitat Urbanística, sense que incidisca en el còmput d'eixe termini qualssevol altres formes de publicitat que es pogueren produir.
  
Segon. La present informació pública té caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant el termini indicat.
  
Tercer. Les proposicions juridicoeconòmiques, es presentaran durant els cinc dies següents al venciment del termini anterior.
  
Quart. Estos terminis quedaran prorrogats per 20 dies addicionals, si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i prestara caució per a això, i esta pròrroga s'anunciarà en el tauler d'edictes de l'ajuntament i es comunicarà a qui per desconéixer-la hagueren presentat pliques prematurament.
  
Cinqué. L'acte d'obertura de pliques es realitzarà en la següent data hàbil a la conclusió del termini per a presentar-les. Si este dia és dissabte s'ajornarà al dilluns següent.
  
Sisé. L'expedient estarà de manifest i podrà consultar-se en les oficines tècniques municipals de l'Ajuntament de Benissa , en dies i hores hàbils.
  
Seté. Notificar el present acord als regidors de la corporació municipal, de conformitat i als efectes prevists en l'article 46.3 de la Llei Reguladora de l'Activitat Urbanística.
  
Huité. Remetre avís amb el contingut de l'edicte al domicilio fiscal de qui consten en el cadastre com a titulars de drets afectats per l'actuació proposada.
  
Nové. L'adjudicació del programa que es realitze s'efectuarà amb els condicionants o modificacions que, si s'escau, acorde l'Ajuntament de Benissa.
  
Cosa que es publica en compliment del que establix l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.